எக்ஸைல் நாவலின் பின்னட்டையில் ஒரு வாசகம் இருக்கும். “சாருவை ஒருவர் ஏற்கலாம், ஏற்காமலிருக்கலாம் ஆனால் நிச்சயம் புறக்கணிக்க முடியாது”. அநேகமாய் இதனை சாருவே எழுதிக்கொடுத்திருக்கக்கூடும். அத்தனை நிதர்சனமான வரி. இப்படியான ஏற்றுக்கொள்ளமுடியாதவாறும் அதே நேரம் நிச்சயம் ஒதுக்கித்தள்ளிவைத்துவிட முடியாதவாறும் வெகுசில ஆளுமைகள் இருக்கத்தான் செய்கின்றனர். செல்வராகவன் அப்படியானவர்களில் முக்கியமானவர். அவருடைய படம் பிடிக்கபோவதில்லை என்று தெரிந்துதான் ஒவ்வொரு முறையும் பார்க்கப்போகிறேன். புதுப்பேட்டை மிக நேர்த்தியான ஒன்றாகவும், மயக்கம் என்ன மற்றும் காதல் கொண்டேன் சுமாரான படைப்புகளாகவும் நான் ரசித்தவை. ஆச்சர்யப்படுத்தியவை. மற்றவை பிடிக்கவில்லை. ஆச்சர்யமில்லை.